202 



AETUBO SEGEE 



pourveoir aux offices et non pointe aux personnes Et ne donner Jamais office qui ne vacque, 

 preferant tousiours gens scavant et entenduz, encoures quilz fussens de moindre quality, a daultres 

 de plusgros estouffe, qui fussent moins souffisantz. Par ce moyen chascun sestudiera destre sca- 

 vant efc vertueulx et Terra Ion la vertu estre estim^e. Que sera tresgrosse deseharge a v. E. 

 Car les scavantz et vertueulx sont ceulx qui ont la cougnoissanee et crainte de dieu et de leur 

 debvoir et honneur, qui est cause de les fere cheminer droyt, et les ignorans et vicieulx vont 

 apres leur Ignorance Sans scayoir bien cougnoistre ce quilz doibvent fere. Et par consequent 

 le bien quilz ne cougnoissent le laissent, offendant dieu et chargent envers luy celluy ou ceulx 

 qui ont faict eslections de telles gens Ignorantz et Indignez, Car omnis ignorans malus. 



Monseigneur, en faissant que Justice soit entierement observee et tous pays vous seres 

 cause de Introduyre les vertus et chasser les vices. Car de mesmes que les bons par amour et 

 seul zelle de vertu se gardent de mal fere, Ainsi le font les maulvais par crainte de poyne. Et 

 quant les maulvais se verront pugnis et persequutez pour leurs deffaultz et crimes sans Ec- 

 ception de personnes, Ilz se cbastieront et ne feront les homicides, ravissementz, forcementz, 

 pilleries, tueriez Roberies, bapteries, viollences publiques, extortions, rebellions, trahisons et 

 maulx Innumerables, qui ont este faitz Jusques cy en vous pays, Ains seront constraintz de 

 changer de peau, qui vous sera ung merite inextimable, Et non le faisant vous sera ung de- 

 merite Irreparable. Car de veoyr multiplication de vices sans taicher par pugnition remectre 

 les deslinquantz a la vraye voye envers dieu, Ce sont des cas quj provocquent lire de dieu, et 

 qui translatent les estatz et seg. rl " des mains et nations hereditaires a gens estranges. 



Satisfaisant a cecy, monseigneur, vous aves encoures a satisfaire et pourveoir a la fille de 

 Justice, qui est polliticque, Et cella gist en troys pointz principaulx. Lun de pourveoir que 

 tant de faulses rnesures, de faulx poix, de gybes, dusures et de tromperies ne se facent, Qui est 

 droytement contre charite. Laultre dextirper les pompes, qui vuydent tous les deniers du pays 

 et constringnent les marys par limportunite des femmes pompeuses destre meschantz pour leurs 

 gratisfier et complaire. Laultre de sercher les moyens pour enrichir voz subgectz et dy fere 

 venir les deniers des estrangiers, comme vous en avez assez moyens, dont le principal seroit 

 de faire les draps en voz pays. 



Des mynerailles, des saulveries et aultres grans benefices qui dependent dela grace du 

 sainct esperit ne fault doubter quilz ne viennent en lumiere et que dieu ne vous en face vraye 

 remuneration et recompense, vous faisant vostre debvoir, comme dist est. 



Et brefz, monseigneur-, nous ne voyons, silz vous plaist, fere les choses susdictes, vous 

 acquitant en faict de Justice, que avant peu de Jours vous ne soyes si riche de la grace de 

 dieu de grosse reputation en voz pays et deshors de lamour et devotion de vos subgectz et de 

 credit de gros deniers, que ce sera chose inextimable de vostre affere, vous vous exempteres 

 de paouvrete, Quj est mere de vice et de la ruyne des estatz, Induyres et embrasserez totel- 

 lement richesse, qui est mere de vertu et de tous biens et repos a ceulx quj en sceuent user 

 vertueusement et Jouxte le commandement de dieu, sellon leur vocation. 



Et bref, monseigneur, Nous vous supplions, si vous plaist, enticement establir et asseurer 

 vostre estat avoyr honneur et Immortelle reputation en ce monde, Avecques perpetuelle paix et 

 prosperite, quj vous plaise fere ung tel fondement en dieu, Que a lappetit et requests des hom- 

 ines vous ne faictes Jamais chose que soit contre ses commandementz, usant en ce de magna- 

 nimity. Car vous estes mesmement a luy qui vous a constitue son ministre et lieutenant en la 

 dignite ou vous estes, Sans mectre nul moyen entre luy et vous, et tous ainsi que vous ne 

 series content que ung serviteur et vostre nourriture et creature, ayant singuliere charge de 

 vous, voulsist despendre daultre que de vous, Et soy guyder et conduyre a la volunte et par 

 le moyen daultre que de vous, ainsi en prend en vostre endroict et de tous aultres princes et 

 potentatz, silz ne font leur debvoir envers celluy quj leur a donne le pouvoir et lauctorite en 

 ce monde. 



